钦定古今图书集成/历象汇编/庶征典/第179卷 > 《魏书》 > 汉
## 钦定古今图书集成/历象汇编/庶征典/第179卷 > 《魏书》 > 汉

### 文帝后六年秋螟

按《汉书文帝本纪》，不载。　按《五行志》，文帝后六年“秋，
螟。是岁匈奴大入上郡、云中，烽火通长安。遣三将军
屯边，三将军屯京师。”

### 景帝中三年秋蝗

按《汉书景帝本纪》，“中三年秋九月蝗。”　按《五行志》，“中
三年秋，蝗。先是，匈奴寇边，中尉不害将车骑材官士
屯代高柳。”

中四年，蝗。

按：《汉书景帝本纪》：“中四年夏，蝗。”

### 武帝建元五年大蝗

按《汉书武帝本纪》：“建元五年五月，大蝗。”

### 元光五年秋螟

按《汉书武帝本纪》。不载。　按《五行志》云云。

元光六年夏，螟。

按《汉书武帝本纪》，“元光六年夏，大旱蝗。”　按《五行志》，
六年夏，蝗。先是五将军众三十万伏马邑，欲袭单于
也，是岁四将军征匈奴。

### 元鼎五年秋蝗

按《汉书武帝本纪》，不载。　按《五行志》，“元鼎五年秋，蝗。
是岁四将军征南越及西南夷，开十馀郡。”

### 元封六年秋蝗

按《汉书武帝本纪》：“元封六年秋，大旱蝗。”　按《五行志》：
“元封六年秋，蝗。先是两将军征朝鲜，开三郡。”

### 太初元年夏蝗

按《汉书武帝本纪》：“太初元年秋八月，蝗从东方飞至
敦煌。”〈按志作夏互异〉

太初二年秋，蝗。

按：《汉书武帝本纪》云云。

太初三年秋，蝗。

按《汉书武帝本纪》不载。　按《五行志》，“三年秋，蝗。元年，
贰师将军征大宛，天下奉，其役连年。”

### 征和三年秋蝗

按《汉书武帝本纪》云云“征和四年夏，蝗。”

按《汉书武帝本纪》，不载。　按《五行志》，“四年夏，蝗。先是
一年，三将军众十馀万征匈奴，征和三年，贰师七万
人没不还。”

### 平帝元始二年蝗

按《汉书。平帝本纪》，“元始二年四月，郡国大旱蝗，青州
尤甚，民流亡。”　按《五行志》，元始二年秋，蝗遍天下。是
时王莽秉政。

### 王莽地皇三年蝗

按《汉书王莽传》：“地皇三年夏，蝗从东方来，蜚蔽天，至
长安，入未央宫，缘殿阁草木尽”